Έγκλημα στα Ηνωμένα Αραβικά Εμιράτα

Το ποσοστό εγκληματικότητας στα Ηνωμένα Αραβικά Εμιράτα είναι σχετικά χαμηλό σε σύγκριση με τα πιο βιομηχανικά έθνη. Τα περιστατικά μικρών εγκλημάτων, όπως οι κλοπές πορτοφολιών είναι χαμηλά. Το Υπουργείο Εξωτερικών των Ηνωμένων Πολιτειών ανέφερε πως: «Το έγκλημα γενικά δεν αποτελεί πρόβλημα για τους ταξιδιώτες στα Ηνωμένα Αραβικά Εμιράτα. Ωστόσο, η πρεσβεία των ΗΠΑ συμβουλεύει τους πολίτες των ΗΠΑ να λάβουν κανονικές προφυλάξεις κατά της κλοπών, όπως να μην αφήνουν το πορτοφόλι τους ή την πιστωτική κάρτα οπουδήποτε. Αν και οι διαρρήξεις σε οχήματα στα Ηνωμένα Αραβικά Εμιράτα είναι σπάνιες, οι πολίτες των ΗΠΑ ενθαρρύνονται να διασφαλίσουν ότι χωρίς παρακολούθηση των οχημάτων να είναι κλειδωμένα και ότι τιμαλφή τους δεν έχουν μείνει έξω σε κοινή θέα».

 Το Υπουργείο Εξωτερικών Υποθέσεων και Εμπορίου (DFAT) της κυβέρνησης της Αυστραλίας είχε προηγουμένως συμβουλεύσει τους ταξιδιώτες «να επιδείξουν υψηλό βαθμό προσοχής στα Ηνωμένα Αραβικά Εμιράτα (ΗΑΕ) λόγω της μεγάλης απειλής τρομοκρατικής επίθεσης». Το DFAT ισχυρίστηκε ότι έλαβε αναφορές για την υπάρξη τρομοκρατικού σχεδίου για επίθεση σε δυτικά συμφερόντα στα Εμιράτα. Τα περιστατικά των εγκλήματων στο διαδίκτυο αυξάνονται. Το 2002, σημειώθηκε αύξηση 300% σε ηλεκτρονικές εισβολές εντός έξι μηνών. Σύμφωνα με ειδικούς, τα Ηνωμένα Αραβικά Εμιράτα συγκαταλέγονται στις δέκα κορυφαίες χώρες που είναι πιο ευάλωτες σε επιθέσεις από χάκερς. Το ποινικό δίκαιο περιλαμβάνει υπεξαίρεση χρημάτων, απάτη και δωροδοκία. Τα ΗΑΕ είναι μια χώρα μεταφόρτωσης ναρκωτικών για εμπόρους λόγω της γειτνίασής τους με τις χώρες παραγωγής ναρκωτικών στη Νοτιοδυτική Ασία. Η διακίνηση ναρκωτικών είναι μια σημαντική μορφή εγκλήματος στα ΗΑΕ, και το έθνος έχει υοθετήσει μια πολιτική μηδενικής ανοχής έναντι της παράνομης χρήσης ναρκωτικών. Η κατοχή μιας μικρής ποσότητας παράνομων ναρκωτικών τιμωρείται με ελάχιστη φυλάκιση τεσσάρων ετών και μέγιστη τιμωρία ως τη θανατική ποινή. Τα ΗΑΕ είναι ευάλωτα στη νομιμοποίηση εσόδων από παράνομες δραστηριότητες λόγω της θέσης τους ως σημαντικού εμπορικού κέντρου στην περιοχή. Η ηγεσία των ΗΑΕ έχει λάβει αρκετά μέτρα για την καταπολέμηση του οργανωμένου εγκλήματος. Τον Ιανουάριο του 2002 θεσπίστηκε νόμος για τον περιορισμό της νομιμοποίησης εσόδων από παράνομες δραστηριότητες. Ωστόσο, παρά τις κυβερνητικές προσπάθειες για την καταπολέμηση τους, οι παράνομες δραστηριότητες μέσω των τραπεζών εξακολουθεί να αναπτύσσεται.Το Κέντρο Προηγμένων Μελετών Άμυνας που εδρεύει στην Ουάσινγκτον, πρόσφατα, δημοσίευσε μια έκθεση που επιβεβαιώνει ότι οι ΗΠΑ παρόλο που επέβαλαν κυρώσεις σε στρατιωτικούς εξοπλισμούς, χρηματοδότηση τρομοκρατίας και διακίνηση ναρκωτικών, οι συμμορίες χρησιμοποιούν από καιρό την αγορά ακινήτων του Ντουμπάι ως καταφύγιο νομιμοποίησης εσόδων από παράνομες δραστηριότητες. Σύμφωνα με την Παγκόσμια Μελέτη για τις Δολοφονίες, το Γραφείο Ηνωμένων Εθνών για τα Ναρκωτικά και το Έγκλημα (UNODC), αναφέρει ότι το ποσοστό ανθρωποκτονιών στα ΗΑΕ το 2012 ήταν 2,6 ανά 100.000. Το μέσο παγκόσμιο ποσοστό ανθρωποκτονιών για εκείνη την περίοδο ήταν 6,3 ανά 100.000 κατοίκους. Η εμπορία ανθρώπων είναι ένα πρόβλημα που περιλαμβάνει ακούσια δουλεία νέων αγοριών και γυναικών. Το 2006, νεαρά αγόρια διακινούνται στη χώρα με σκοπό να χρησιμοποιηθούν ως αναβάτες καμηλών. Υπήρχαν πολλοί αναβάτες καμηλών στα ΗΑΕ υπό απάνθρωπες συνθήκες, αλλά τώρα αντικαθίστανται αργά από ρομπότ αναβάτες. Οι περιπτώσεις εμπορίας ανθρώπων στα ΗΑΕ μειώνονται με την πάροδο των ετών. Το πρώτο εξάμηνο του 2014, τρεις περιπτώσεις εμπορίας ανθρώπων αναφέρθηκαν από το Ίδρυμα Γυναικών και Παιδιών του Ντουμπάι (DFWAC) σε σύγκριση με 12 κατά την ίδια περίοδο του 2013. Οι γυναίκες που διακινούνται στη χώρα για σεξουαλική εκμετάλλευση προερχόνται από τη Συρία, το Ιράκ, τη Ρωσία, το Αζερμπαϊτζάν, το Ουζμπεκιστάν, το Κιργιστάν, το Καζακστάν, τη Ρουμανία, τη Μολδαβία, την Υπερδνειστερία, την Ουκρανία, την Αιθιοπία, τη Σομαλία, την Ουγκάντα, το Μαρόκο, την Ινδία, την Λαϊκή Δημοκρατία της Κίνας, τις Φιλιππίνες, το Ιράν και το Πακιστάν.